18 сәуір күні «Nur Otan» партиясының Парламент Мәжілісіндегі Фракциясы жанындағы Экономикалық саясат кеңесінің «Серпін-2050»: «Мәңгілік ел жастары – индустрияға» жобасы шеңберінде жастарды жұмысқа орналастыруды қамтамасыз ету туралы» тақырыбында кезекті отырысы өтті.

Кеңес отырысына мемлекеттік органдардың, «Атамекен» Ұлттық кәсіпкерлер палатасының және қоғамдық ұйымдардың өкілдері қатысты.

Кеңес мүшелері – Парламент Мәжілісінің депутаттары алдында Қазақстан Республикасы Білім және ғылым министрлігінің Жоғары және жоғары оқу орнынан кейінгі білім департаменті директоры Ә.Ж.Тойбаев баяндама жасады.

Баяндамашы «Серпін-2050»: «Мәңгілік ел жастары – индустрияға» жобасын іске асыруының еліміздің еңбек тапшылығы бар өңірлерінде талап етілген мамандарды тартуға арналған негізгі бағыттары туралы айтып берді. Жобаға сәйкес мақсатты түрде еңбек ресурстары артық өңірлерден мемлекеттік тапсырыстың 10% шамасында еңбек тапшылығы бар өңірлерден ЖОО және ТжКБ оқыту үшін студенттер жинауда. «Серпін - 2050» жобасының басты мақсаты – студенттердің білім алған өңірлерінде жұмысқа қалдыру. Қазіргі таңда «Серпін - 2050» жобасын іске асыруда 9 өңірден *(Ақмола, Ақтөбе, Атырау, ШҚО, БҚО, Қарағанды, Қостанай, Павлодар және СҚО)* 26 ЖОО мен 36 колледж қатысуда және 16 472 адам білім алуда. Білім беру педагогикалық, техникалық және ауыл шаруашылық мамандықтары бойынша жүргізіледі.

Қосымша баяндамамен Еңбек және халықты әлеуметтік қорғау вице-министрі Е.Ж.Жылқыбаев сөз сөйледі және «Серпін - 2050» жобасы аясында ЖОО өңірлердің жұмыспен қамту басқармаларымен, жастар қоғамдық ұйымдарымен бірлесе отырып, жәрмеңкелер, форумдар, кездесулер өткізілетінін және тәжірибеден өту үшін, сонымен қатар келешекте жұмысқа тұру үшін келісім шарттар мен меморандумдарға қол қойлып жатқанын баяндап берді. Жоба түлектерін әлеуметтік қолдау бойынша біршама жұмыстар жүргізіліп жатыр.

Мәжіліс депутаты К.И.Мұсырман қабылданып жатқан шараларға қарамастан жоба толыққанды өз мақсатына жетпей тұрғанын және ҚР Үкіметі мен мүдделі министрліктерге жобаның іске асыру тиімділігін қарастырып, оны одан әрі жетілдіруге шаралар қолдану қажет екенін атап өтті. Әсіресе, тұрғындардың еңбек ресурстары артық өңірлерден еңбек тапшылығы бар өңірлерге көшіру бағдарламасымен үйлестіруге және қоныс аударушы отбасылардың мектеп түлектеріне жобаға қатысуға үстем құқық беру керек екенін айтты.

Білім және инновация Ұлттық палатасының төрағасы М.А.Әбенов жобаның айырмалық белгісі ол – студенттердің білім алу кезінде өнеркәсіп саласында қажетті дағдыланып және келешекте кепілді жұмысқа тұру белгісін атап өтті. Алайда, жобаның 5 жылдық іске асыру мерзімінде келесі жүйелік проблемалар табылған. Мысалы, оқуға қабылдайтын өңірлердің заңнамалық бекітілуі жоқ, мамандықтарды іріктеу экономика қажеттілігі емес, оқу мекемелерінің жеке мүмкіндіктері негізінде құрылған. Оқу мекемелерінің жеткіліксіз материалдық-техникалық базасы және ескі оқу - зертханалық және ғылыми базасы кадрларды әзірлеуді қажетті деңгейде қамтамасыз ете алмайды. Студенттерді оқу бітіргеннен кейін қосымша әлеуметтік қолдау болмауына, тұрғын үй мен төмен жалақы оқу бітірушілерді өз тұрғылықты жеріне қайтуға мәжбүрлейді.

Тәуелсіз сарапшы ретінде шақырылған «Қазақстан жастар ақпарат қызметі» қоғамдық қорының бас директоры И.В.Медникова «Серпін - 2050» жобасының 210 студенттерінің арасындағы сауалнамаға сәйкес тек 66 студент білім алып жатқан өңірде қалуға, ал 144-і өзінің туған жеріне немесе Нұр-Сұлтан, Алматы қалаларына кетуге ниет білдіргенін атап өтті.

Отырысты қорытындылай келе, «Nur Otan» партиясы Фракциясы жаныдағы Экономикалық саясат жөніндегі кеңестің төрағасы – Мәжіліс депутаты Б.Б.Мамраев қаралып отырған мәселе өзектілігін жоғалтпайтынын атап өтті, себебі экономиканың әртүрлі салаларында кадрлар жетіспеушілігі бар, әсіресе еліміздің солтүстік өңірлерінде аталған мәселе әлі де лайықты түрде шешілмеген. Бағдарламаның мақсаттары мен құралдарын экономиканың білікті жұмыс күшіне нақты қажеттілігімен үйлестіру қажет деп айтты. Депутаттардың - Кеңес мүшелері мен сарапшылардың ұсыныстары тиісті ұсынымдарда көрсетіліп, ҚР Үкіметіне жолданатын болады.